我寫完個食評唔知點解出唔到，所以點樣都要寫多一次等大家兄弟姊妹唔好再去呢一間咁差嘅日本料理！我叫咗兩個午餐-叉燒拉麵同埋牛丼.蒸蛋無雞蛋味得個咸字，面豉湯好明顯係得大量嘅水同豉油，一啲面豉味都冇！嗰個叉燒拉麵嘅叉燒同鞋底真係冇乜分別，牛肉飯係冇汁乾爭爭剩係得幾條洋蔥，都唔知佢點可以煮得咁難食出嚟，其實佢主打燒肉就唔好買其他菜式，一個廚房可以煮得咁差勁嘅我真係第一次見，非常冇誠意嘅廚師！真係絕對唔會有下次！